Document ID: 32001D0019

Odločba Komisije
z dne 20. decembra 2000
o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi z dilatacijami za cestne mostove
(notificirana pod dokumentno številko K(2000) 3694)
(Besedilo velja za EGP)
(2001/19/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo 93/68/EGS [2], in zlasti člena 13(4) direktive,
ob upoštevanju naslednjega:
(1) Komisija mora skladno s členom 13(3) Direktive 89/106/EGS med dvema postopkoma za potrjevanje skladnosti proizvoda izbrati najmanj zahtevni postopek, ki izpolnjuje zahteve po varnosti. To pomeni, da je nujno odločiti, ali je za dani proizvod ali družino proizvodov obstoj sistema kontrole proizvodnje, za katerega je odgovoren proizvajalec, potreben in zadosten pogoj za potrditev skladnosti ali pa je za izpolnjevanje meril iz člena 13(4) treba vključiti odobren certifikacijski organ.
(2) Člen 13(4) zahteva, da je tako opredeljen postopek naveden v mandatih in tehničnih specifikacijah. Torej je zaželeno, da se opredelijo proizvodi ali družine proizvodov iz tehničnih specifikacij.
(3) Oba postopka iz člena 13(3) sta podrobno opisana v Prilogi III k Direktivi 89/106/EGS. Zato je treba za vsak proizvod ali družino proizvodov jasno opredeliti načine, po katerih se izvajata oba postopka, s sklicevanjem na Prilogo III, ker daje Priloga III prednost nekaterim sistemom.
(4) Postopek iz člena 13(3)(a) je ustrezen za sisteme, določene v prvi možnosti, brez stalnega nadzora, in v drugi ter tretji možnosti Priloge III(2)(ii). Postopek iz Priloge III(2)(i) člena 13(3)(a)(b) je ustrezen za sisteme, določene v Prilogi III(2)(i) in v prvi možnosti Priloge III(2)(ii) s stalnim nadzorom.
(5) Ukrepi, predvideni s to odločbo, so v skladu z mnenjem Stalnega odbora za gradbeništvo -
SPREJELA NASLEDNJO ODLOČBO:
Člen 1
Skladnost proizvodov in družin proizvodov, navedenih v Prilogi I, se potrjuje po postopku, po katerem je v oceno in nadzor kontrole proizvodnje ali proizvoda samega poleg sistema kontrole proizvodnje, ki ga izvaja proizvajalec, vključen tudi odobren certifikacijski organ.
Člen 2
Postopek za potrjevanje skladnosti, določen v Prilogi II, se navede v mandatu za smernice za evropska tehnična soglasja.
Člen 3
Ta odločba je naslovljena na države članice.
V Bruslju, 20. decembra 2000

Labels: 7
3
8
1